സെപ്റ്റിക് ടാങ്കില് വീണ് പരിക്കേറ്റ നാലു വയസുകാരിക്ക് ദാരുണാന്ത്യം വീടിനു സമീപത്തെ പറമ്ബില് കളിക്കുകയായിരുന്ന കുട്ടി കാല്തെറ്റി നിര്മാണത്തിലിരുന്ന സെപ്റ്റിക് ടാങ്കില് വീഴുകയായിരുന്നു കണ്ണൂര്: നിര്മാണം പൂര്ത്തിയാകാത്ത സെപ്റ്റിക് ടാങ്കില് വീണ് പരിക്കേറ്റ നാലു വയസുകാരിക്ക് ദാരുണാന്ത്യം. സൈനികനായ പയ്യന്നൂര് കൊറ്റിയിലെ കക്കറക്കല് ഷമല്വി, കെ.അമൃത ദമ്ബതികളുടെ ഏക മകളായ സാന്വിയ4 യാണ് മരിച്ചത്. ഇന്നലെ രാത്രി 9 മണിയോടെയാണ് പരിക്കേറ്റു ചികിത്സയിലായിരുന്ന കുട്ടി മരിക്കുന്നത്. വീടിനു സമീപത്തെ പറമ്ബില് കളിക്കുകയായിരുന്ന കുട്ടി കാല്തെറ്റി സെപ്റ്റിക് ടാങ്കില് വീഴുകയായിരുന്നു. കൂടെയുള്ള മറ്റു കുട്ടികള് ബഹളം വച്ചതിനെ തുടര്ന്ന് വീട്ടുകാരെത്തി കുട്ടിയെ ഉടന് ആശുപത്രിയിലെത്തിച്ചെങ്കിലും ജീവന് രക്ഷിക്കാനായില്ല.